smcproject/ml-wiki-sentences huggingface dataset:
ചൂതാട്ടം നിരോധിക്കുന്ന നെവാഡയിലെ രണ്ട് നഗരങ്ങളിൽ ഒന്നാണ് ബൗൾഡർ സിറ്റി, മറ്റൊന്ന പനാക്ക യാണ്.
അവലംബം ↑ ↑ ↑ ↑ ↑ U.S. Geological Survey Geographic Names Information System: Boulder City
ബൗറാം
ബിഹാറിലെ ദർഭംഗ ജില്ലയിലെ ഒരു  ഗ്രാമമാണ് ബൗറാം (Bauram).
ജില്ലാ ആസ്ഥാനത്തുനിന്നും 60 കിലോമീറ്റർ ദൂരത്തായി ഈ ഗ്രാമം സ്ഥിതിചെയ്യുന്നു.
ബിഹാർ സംസ്ഥാനത്തെ വലിയ ഗ്രാമങ്ങളിലൊന്നാണിത്.
ബൗറാം ഗ്രാമത്തിലെ ഭൂരിപക്ഷം പേരും കാർഷികവൃത്തിയിലേർപ്പെട്ടിരിക്കുന്നു.
നെല്ല്, ഗോതമ്പ്, ബാർലി, മല്ലി, ചോളം, ചെറുപയർ, വെള്ളരി, മധുരക്കിഴങ്ങ് തുടങ്ങിയവയാണ് ഇവിടുത്തെ മുഖ്യകൃഷികൾ.
രാഷ്ട്രീയം Panchayat Bauram Block GodaBauram Vidhansabha(legislative assembly) constituency Gaura Bauram (Vidhan Sabha constituency) Loksabha(parliamentary) constituency Darbhanga (Lok Sabha constituency) ഇപ്പോഴത്തെ രാഷ്ട്രീയനില Member of parliament (MP) Kirti Jha Azad Member of legislative assembly (MLA) Madan Sahni Mukhiya Motiur-Rahman Sarpanch Ramvilas Gupta Block Pramukh Shakila Khatoon Panchayat Samiti Member Tarannum Khanam ബൗറാമുമായി ബന്ധപ്പെട്ട ചില വിവരങ്ങൾ 2011-ലെ സെൻസസ് പ്രകാരം ബൗറാമിൽ 2297 കുടുംബങ്ങൾ താമസിക്കുന്നു.
ആകെ ജനസംഖ്യ: 11455 അതിൽ 5849 പുരുഷന്മാരും 5606 സ്ത്രീകളുമാണ്.
ബൗറാമിലെ ലിംഗാനുപാതം 958:1000 ♀ /♂ ആകുന്നു.
കുട്ടികളിലെ ലിംഗാനുപാതം 975:1000 ആണ്.
ബിഹാറിലെ ലിംഗാനുപാതത്തിനേക്കാൾ കൂടുതലാണിത്.
ബിഹാർ സംസ്ഥാനത്തിലെ ശരാശരി സാക്ഷരതാനിരക്കുമായി താരതമ്യം ചെയ്യുമ്പോൾ ബൗറാമിലെ സാക്ഷരതാനിരക്ക് വളരെക്കുറവാണ്.
സംസ്ഥാനതല സാക്ഷരതാനിരക്ക്  61.80% ആയിരിക്കുമ്പോൾ ബൗറാമിലെ സാക്ഷരതാനിരക്ക് 43.85% മാത്രമാണ്.
ഇതിൽ തന്നെ പുരുഷന്മാരുടെ സാക്ഷരതാനിരക്ക് 52.15% ആയിരിക്കുമ്പോൾ സ്ത്രീകളുടേത് 35.15% മാത്രമാണ്.
ഭാഷകളും സംസ്കാരവും
ഈ ഗ്രാമത്തിൽ മൈഥിലി , മഗധി എന്നീ ഭാഷകൾ കൂടിചേർന്ന ഒരു മിശ്രഭാഷയാണ് സംസാരിക്കുന്നത്.
ഹിന്ദുക്കളും , മുസ്ലിങ്ങളും ഈ ഭാഷയുടെ വ്യത്യസ്ത വകഭേദങ്ങളാണ് ഉപയോഗിക്കുന്നത്.
ദുർഗാപൂജ , ഛാത്ത് , ഈദുൽ ഫിത്ർ , ബക്രീദ് എന്നിവയാണ് ഇവിടുത്തെ പ്രധാന ആഘോഷങ്ങൾ.
ഈ ഗ്രാമത്തിൽ ഒരു 'ജുമാ മസ്ജിദ്' അടക്കം എട്ട് മുസ്ലീം ആരാധനാലയങ്ങളും 'ഭഗവതി ആസ്ഥാൻ', 'ബാബാജി കുടി' എന്നിങ്ങനെ രണ്ടു ക്ഷേത്രങ്ങളുമുണ്ട്.
ബൗറിംഗ് ലേഡി കഴ്സൺ ഹോസ്പിറ്റൽസ് ഇംഗ്ലീഷ് വിലാസം https://ml.wikipedia.org/wiki/Bowring_%26_Lady_Curzon_Hospitals
ബൗറിംഗ് ആൻഡ് ലേഡി കഴ്സൺ ഹോസ്പിറ്റൽസ് (BLCH) ഇന്ത്യയിലെ കർണാടകയിലെ ബാംഗ്ലൂരിലുള്ള ഒരു അധ്യാപന ആശുപത്രിയും സ്വയംഭരണാധികാരമുള്ള സർവ്വകലാശാലയുമാണ്.
ഇത് യഥാർത്ഥത്തിൽ മൈസൂർ സംസ്ഥാനത്തിന്റെ ഒരു മെഡിക്കൽ സ്ഥാപനമായിരുന്നു, എന്നാൽ 1884-ൽ ഇത് സിവിൽ ആന്റ് മിലിട്ടറി അഡ്മിനിസ്ട്രേഷന്റെ കീഴിലായി.
1890 വരെ ഈ ആശുപത്രി ബാംഗ്ലൂരിലെ സിവിൽ മെഡിക്കൽ സ്ഥാപനം മാത്രമായിരുന്നു.
ഇതിൽ 104 കിടക്കകൾ ഉണ്ടായിരുന്നു, അതിൽ 80 പുരുഷന്മാർക്കും 24 സ്ത്രീകൾക്കും ആയിരുന്നു.
പരോപകാരികളായ പൗരന്മാരും ഇന്ത്യാ ഗവൺമെന്റും സംഭാവന ചെയ്ത സംഭാവനകൾ വഴി സ്ത്രീ രോഗികൾക്ക് അധിക താമസസൗകര്യം നൽകി.
ഇപ്പോൾ അതിന്റെ പേര് ശ്രീ അടൽ ബിഹാരി വാജ്പേയി മെഡിക്കൽ കോളേജ് ആൻഡ് റിസർച്ച് ഇൻസ്റ്റിറ്റ്യൂട്ട് എന്നാക്കി.
നഗരത്തിലെ സെൻട്രൽ ബിസിനസ് ഡിസ്ട്രിക്റ്റിലെ ശിവാജിനഗറിൽ സ്ഥിതി ചെയ്യുന്ന 152 വർഷം പഴക്കമുള്ള ഈ ഹോസ്പിറ്റൽ 19-ാം നൂറ്റാണ്ടിന്റെ അവസാനം മുതൽ ബ്രിട്ടീഷ് ഭരണകാലത്ത് മെഡിക്കൽ ബിരുദം നേടുന്ന വിദ്യാർത്ഥികളെ പഠിപ്പിക്കുന്നുണ്ട്.
ബൗറിംഗ് ലേഡി കഴ്സൺ ഹോസ്പിറ്റലുകൾ പാരീസിലെ ലാറിബോസിയർ ഹോസ്പിറ്റലിന്റെ പ്ലാനിലാണ് നിർമ്മിച്ചത്, 1868-ൽ അന്നത്തെ മൈസൂർ കമ്മീഷണറായിരുന്ന ശ്രീ. ലെവിൻ ബെന്തൺ ബൗറിംഗ് ഔപചാരികമായി തുറന്നു.
ഇതിൽ 104 കിടക്കകൾക്കുള്ള താമസസൗകര്യം ഉണ്ടായിരുന്നു, അതിൽ 80 പുരുഷന്മാർക്കും 24 സ്ത്രീകൾക്കും ആയിരുന്നു.
ലേഡി കഴ്സൺ ഹോസ്പിറ്റൽ എന്നാണ് ഈ അധിക ആശുപത്രിയുടെ പേര്.
രണ്ട് ആശുപത്രികളിലും എക്സ്-റേ, പാത്തോളജിക്കൽ ലബോറട്ടറി എന്നിവ സജ്ജീകരിച്ചിരുന്നു.
1911-ൽ ഇരുവരെയും ഒരു സൂപ്രണ്ടിന്റെ സംയുക്ത ചുമതലയിൽ ഉൾപ്പെടുത്തി.
1947-ൽ സിവിൽ, മിലിട്ടറി സ്റ്റേഷൻ മൈസൂർ ദർബാറിലേക്ക് മാറ്റി.
ഇതിന്റെ അനന്തരഫലമായി, ബൗറിംഗ് ലേഡി കഴ്സൺ ഹോസ്പിറ്റലുകളും പ്രദേശത്തെ മറ്റ് മെഡിക്കൽ സ്ഥാപനങ്ങളും മൈസൂർ മെഡിക്കൽ ഡിപ്പാർട്ട്മെന്റിന്റെ ഭരണ നിയന്ത്രണത്തിന് കീഴിലായി.
ഗവേഷണ പ്രവർത്തനം: കോവിഡ്-19 പാൻഡെമിക് സമയത്ത് ഇൻസ്റ്റിറ്റ്യൂട്ട് ആരോഗ്യ സേവനങ്ങൾ നൽകുന്നതിലൂടെ മാത്രമല്ല, ഗവേഷണ പ്രവർത്തനങ്ങളിലൂടെ മെഡിക്കൽ സയൻസിനെ സമ്പന്നമാക്കുന്നതിലൂടെയും സജീവമായ പങ്ക് വഹിച്ചു.
വിന്റേജ് ഗാലറി ലേഡി കഴ്സൺ ഹോസ്പിറ്റൽ, ബാംഗ്ലൂർ സി.എച്ച് ഡോവെറ്റൺ (1900) അവലംബം പുറം കണ്ണികൾ ബൗറിംഗ് ലേഡി കഴ്സൺ ഹോസ്പിറ്റലുകൾ
ബൗളി ഇംഗ്ലീഷ് വിലാസം https://ml.wikipedia.org/wiki/Bowli കർണ്ണാടക സംഗീതം തഞ്ചാവൂർ രീതിയിലുള്ള തമ്പുരു ആശയങ്ങൾ ശ്രുതി സ്വരം രാഗം താളം മേളകർത്താ അസമ്പൂർണ്ണ മേളകർത്താ രചനകൾ ഗീതം സ്വരജതി വർണ്ണം കൃതി കീർത്തനം രാഗം താനം പല്ലവി തില്ലാന വദ്യോപകരണങ്ങൾ ശബ്‌ദസൗകുമാര്യം സരസ്വതി വീണ ഓടക്കുഴൽ നാദസ്വരം ഗോട്ടുവാദ്യം (ചിത്രവീണ) വയലിൻ താളവാദ്യങ്ങൾ മൃദംഗം ഘടം മോർസിംഗ് ഘഞ്ചിറ തവിൽ ശ്രുതി തമ്പുരു ശ്രുതിപ്പെട്ടി വഗ്ഗേയകാരന്മാർ ഗ്ലോസറി ക സ തി
കർണാടകസംഗീതത്തിലെ ഒരു രാഗമാണ് ബൗളി (ബൗലി അഥവാ ഭൗളി എന്നും അറിയപ്പെടുന്നു).
കർണ്ണാടകസംഗീതത്തിലെ പതിനഞ്ചാമത് മേളകർത്താരാഗമായ മായാമാളവഗൗളയുടെ ഒരു ജന്യരാഗമാണ് ഇത്.
ഇതൊരു പ്രഭാതരാഗം ആയാണ് അറിയപ്പെടുന്നത്.
കൃതികൾ കൃതി കർത്താവ് പാർവ്വതിനായക സ്വാതിതിരുന്നാൾ പരമപുരുഷ നിരുപം അന അന്നമാചാര്യ മെലുകോവയ്യ ത്യാഗരാജസ്വാമികൾ ഗാനം സിനിമ വർഷം സംഗീതം ഗാനരചന ഗായകർ അറബിക്കടലിലെ നിർമ്മല 1948 പി എസ്‌ ദിവാകർ ജി ശങ്കരക്കുറുപ്പ്‌ ടി കെ ഗോവിന്ദറാവു ബുദ്ധം ശരണം-കരുണതൻ മണി കരുണ 1966 ജി ദേവരാജൻ ഓ എൻ വി കുറുപ്പ് കെ ജെ യേശുദാസ് ചെല്ലച്ചെറുകിളിയേ ചിത്രമേള 1967 ജി ദേവരാജൻ ശ്രീകുമാരൻ തമ്പി കെ ജെ യേശുദാസ് പ്രിയതമേ പ്രഭാതമേ പുഷ്പാഞ്ജലി 1972 എം കെ അർജ്ജുനൻ ശ്രീകുമാരൻ തമ്പി കെ ജെ യേശുദാസ് ദൈവമേ കൈതൊഴാം അച്ഛനും ബാപ്പയും 1972 ജി ദേവരാജൻ വയലാർ രാമവർമ്മ പി മാധുരി ആദിയുഷസ്സിൽ മനുഷ്യൻ 1979 വി ദക്ഷിണാമൂർത്തി ഭരണിക്കാവ് ശിവകുമാർ കെ ജെ യേശുദാസ് സുപ്രഭാതം ശ്രീ ഊഴ്പഴച്ചി ദൈവദാർ 1980 വി ദക്ഷിണാമൂർത്തി കീതരി നാരായണൻ നമ്പ്യാർ കെ ജെ യേശുദാസ് ദീപം അവിടത്തെപ്പോലെ ഇവിടെയും 1985 എം കെ അർജ്ജുനൻ പി ഭാസ്കരൻ എസ് ജാനകി പാർവതി നായക സ്വാതിതിരുനാൾ 1987 എം ബി ശ്രീനിവാസൻ പാരമ്പരാഗതം (സ്വാതി തിരുനാൾ) കെ ജെ യേശുദാസ് ,കെ എസ് ചിത്ര ഗംഗാ തരംഗ ദേവാസുരം 1993 എം ജി രാധാകൃഷ്ണൻ ഗിരീഷ് പുത്തഞ്ചേരി എം ജി ശ്രീകുമാർ അവലംബം ↑ ↑
ബൗൻകർ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ബൗൻകർ.
ബൗൻകർ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ബൗൻകറിൽ 275 വീടുകൾ ഉണ്ട്.
ആകെ ജനസംഖ്യ 1617 ആണ്.
ഇതിൽ 890 പുരുഷന്മാരും 727 സ്ത്രീകളും ഉൾപ്പെടുന്നു.
ബൗൻകറിലെ സാക്ഷരതാ നിരക്ക് 53.62 ശതമാനമാണ്.
ബൗൻകറിലെ 6 വയസ്സിനു താഴെയുള്ള കുട്ടികളുടെ എണ്ണം 194 ആണ്.
ഇത് ബൗൻകറിലെ ആകെ ജനസംഖ്യയുടെ 12 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 740 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 546 പുരുഷന്മാരും 194 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 92.7 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു.
എന്നാൽ 30.14 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ബൗൻകറിലെ 257  പേരും പട്ടികജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 275 - - ജനസംഖ്യ 1617 890 727 കുട്ടികൾ (0-6) 194 113 81 പട്ടികജാതി 257 146 111 പട്ടികവർഗ്ഗം 0 0 0 സാക്ഷരത 53.62 % 59.28 % 40.72 % ആകെ ജോലിക്കാർ 740 546 194 ജീവിതവരുമാനമുള്ള ജോലിക്കാർ 686 512 174 താത്കാലിക തൊഴിലെടുക്കുന്നവർ 223 205 18 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ബൻ കി മൂൺ ഇംഗ്ലീഷ് വിലാസം https://ml.wikipedia.org/wiki/Ban_Ki-moon
ഐക്യരാഷ്ട്രസഭയുടെ എട്ടാമത് സെക്രട്ടറി ജന റലായിരുന്നു ബൻ കി മൂൺ (ജനനം: ജൂൺ 13 , 1944 -).
2006 ഒക്ടോബർ 13 ന് കോഫി അന്നാന്റെ പിൻ‌ഗാമിയായി ഈ സ്ഥാനത്തേക്കു തിരഞ്ഞെടുക്കപ്പെട്ടു.
ജനുവരി 2004 മുതൽ തെക്കൻ കൊറിയയുടെ വിദേശകാര്യത്തിന്റെയും വ്യാപാരത്തിന്റേയും ചുമതലയുള്ള മന്ത്രിയായി ചുമതല വഹിക്കുന്നു.
ഐക്യരാഷ്ട്രസഭയുടെ ഏഷ്യക്കാരനായ രണ്ടാമത്തെ സെക്രട്ടറി ജനറലാണ് ബൻ കി മൂൺ.
ബൻ 1970 ൽ സിയോൾ നാഷണൽ യൂണിവേഴ്സിറ്റിയിൽ നിന്നും അന്താരാഷ്ട്ര ബന്ധങ്ങൾക്കായുള്ള ബാചിലേഴ്സ് ബിരുദവും 1985 ൽ ഹാർവാർഡ് യൂണിവേഴ്സിറ്റിയുടെ ജോൺ എഫ് കെന്നഡി സ്കൂൾ ഓഫ് ഗവൺമെന്റിൽ നിന്നും പബ്ലിക് അഡ്‍മിന്സ്ട്രേഷനിൽ മാസ്റ്റർ ബിരുദവും നേടി.
വിവാഹിതനായ ബൻ കി മൂൺ രണ്ടു പെണ്മക്കളുടേയും ഒരാൺകുട്ടിയുടേയും പിതാവാണ്.
അദ്ദേഹം നോൺ-ഡിനോമീനിയൽ ക്രിസ്ത്യനായി സ്വയം കണക്കാക്കുന്നു.
1920 കളിൽ കൊറിയയിൽ പ്രചരിച്ച ഉചിമുറ കന്സോ സ്ഥാപിച്ച മഗിയോഹു എന്ന നോൺ ചർച് മൂവ്മെന്റിലെ ഒരംഗമാണദ്ധാഹം.
ഇതിലെ കൂടുതലും ഇന്റലക്റ്റ്സ് ആയിട്ടുള്ള അംഗങ്ങൾ സ്വകാര്യ പോതു ജീവിതത്തിൽ ഗോസ്പൽ പ്രചോദന സ്രോതസ്സാക്കുന്നു.
സ്വന്തം ഭാഷയായ കൊറിയനു പുറമേ ഇംഗ്ലീഷും ഫ്രഞ്ചും ബൻ നന്നായി കൈകാര്യം ചെയ്യും.
1960 കളുടെ ആദ്യത്തിൽ ഹൈസ്കൂൾ വിദ്യാർത്ഥിയായിരിക്കെ അമേരിക്കൻ റെഡ് ക്രോസ് സംഘടിപ്പിച്ച ഇംഗ്ലീഷ് ഭാഷാ മത്സരത്തിൽ വിജയിച്ച ബൻ വാഷിംഗ്ടൺ ഡി.സിയിൽ വച്ച് അമേരിക്കയുടെ രാഷ്ട്രപതിയായിരുന്ന ജോൺ എഫ്. കെന്നഡിയെ കണ്ടുമുട്ടുകയും അതിനു ശേഷം ഒരു നയതന്ത്രജ്ഞനാകാനായി തീരുമാനിച്ചുറയ്ക്കുകയും ചെയ്തു.
ഔദ്യോഗികജീവിതം ബൻ കി മൂൺ ലോക ബാങ്ക് പ്രസിഡന്റ് പോൾ വോള്ഫോവിറ്റ്സിനൊപ്പം
കൊറിയൻ വിദേശകാര്യ സേവനത്തിൽ ചേർന്നതിനു  ശേഷം ബൻ കി മൂണിന്റെ ആദ്യ നിയമനം ന്യൂ ഡൽഹിയിലായിരുന്നു .
വിദേശകാര്യ മന്ത്രാലയത്തിന്റെ ഹെഡ് ക്വാര്ടേഴ്സിലെ ഐക്യരാഷ്ട്രസഭാ വിഭാഗത്തിലെ പ്രവർത്തനത്തിനു ശേഷം തെക്കൻ കൊറിയയുടെ യു. എൻ. ലേക്കുള്ള സ്ഥിരം നിരീക്ഷണ ദൌത്യത്തിന്റെ ( 1991 സെപ്റ്റംബർ 17 -ന് മാത്രമാണ് തെക്കൻ കൊറിയ യു.എൻ.-ന്റെ അംഗരാജ്യമായത്) ആദ്യത്തെ സെക്രട്ടറിയായി ന്യൂയോർക്കിൽ സേവനമനുഷ്ടിച്ചു.
അതിനു ശേഷം അദ്ദേഹം ഐക്യരാഷ്ട്ര സഭാ വിഭാഗത്തിന്റെ ഡയറക്റ്റർ സ്ഥാനം സ്വീകരിച്ചു.
വാഷിംഗ്ടൺ ഡി.സി.-യിലെ റിപബ്ലിക് ഓഫ് കൊറിയയുടെ എംബസിയിൽ രണ്ടു തവണ നിയമിതനായി.
ഈ രണ്ട് നിയമനങ്ങള്ക്കിടയിൽ 1990-1992-ൽ അമേരിക്കൻ കാര്യങ്ങള്ക്കായുള്ള ഡയറക്റ്റർ ജനറലായും അദ്ദേഹം സേവനമനുഷ്ടിച്ചു.
1995-ൽ നയ രൂപവത്കരണത്തിന്റേയും അന്താരാഷ്ട്ര സംഘടനകളുടേയും ചുമതലയുള്ള സഹമന്ത്രിയായി അദ്ദേഹത്തിന് സ്ഥാനക്കയറ്റം ലഭിച്ചു.
1996-ൽ പ്രസിഡന്റിന്റെ സുരക്ഷാ ഉപദേഷ്ടാവായി നിയമിക്കപ്പെട്ട അദ്ദേഹം 2000-ത്തിൽ ഉപമന്ത്രിയായും നിയമിക്കപ്പെട്ടു.
അദ്ദേഹം ഏറ്റവും അടുത്ത് വഹിച്ചത്  പ്രസിഡന്റിന്റെ വിദേശനയ ഉപദേഷ്ടാവ് എന്ന പദവിയാണ്.
അവലംബം ↑ {{ cite web }} : Italic or bold markup not allowed in: | publisher= ( help ) ↑ {{ cite web }} : Italic or bold markup not allowed in: | publisher= ( help ) ↑ (in Korean) ↑ {{ cite web }} : Italic or bold markup not allowed in: | publisher= ( help )
ബൗളിംഗ് ശരാശരി ഇംഗ്ലീഷ് വിലാസം https://ml.wikipedia.org/wiki/Bowling_average Completed Test career bowling averages ചാൾസ് മാരിയെട് (ENG) 8.72 ഫ്രെഡറിക് മാർടിൻ (ENG) 10.07 ജോർജ് ലോഹ്‌മാൻ (ENG) 10.75 ലോറി നാഷ് (AUS) 12.60 ജോൺ ഫെരിസ് (AUS/ENG) 12.70 ടോം ഹോരൺ (AUS) 13.00 ഹാരി ഡീൻ (ENG) 13.90 ആൽബർട് ട്രോട്ട് (AUS/ENG) 15.00 മൈക് പ്രോക്ടർ (SA) 15.02 ജാക് ഐവേഴ്സൻ (AUS) 15.23 ടോം കെൻഡൽ (AUS) 15.35 അലക് ഹേർവുഡ് (AUS) 15.45 ബില്ലി ബാൺസ് (ENG) 15.54 ജോൺ ട്രിം (WI) 16.16 ബില്ലി ബേറ്റ്സ് (ENG) 16.42 Source: Cricinfo Qualification: 10 wickets, career completed.
ക്രിക്കറ്റിൽ ബൗളർമാരുടെ പ്രകടനം അളക്കുന്നതിനുള്ള ഒരു സാംഖ്യിക അളവുകോലായി പൊതുവെ ഉപയോഗിക്കുന്ന ഒരു സാങ്കേതിക പദപ്രയോഗമാണ് ' ബൗളിംഗ് ശരാശരി' .
ഒരു ബൗളർ മൊത്തം വഴങ്ങിയ റൺസിനെ അയാൾ നേടിയ മൊത്തം വിക്കറ്റുകൾ കൊണ്ട് ഹരിക്കുമ്പോഴാണ് ബൗളിംഗ് ശരാശരി ലഭ്യമാകുന്നത്.
അതായത്:
ബൗളിംഗ് ശരാശരി = മൊത്തം വഴങ്ങിയ റൺസ് / മൊത്തം നേടിയ വിക്കറ്റുകൾ
ബൗളിംഗ് ശരാശരി ഏറ്റവും കുറവുള്ളവരെയാണ് മികച്ച ബോളർമാരായി പരിഗണിക്കുന്നത്.
ടെസ്റ്റ് ക്രിക്കറ്റിൽ ഏറ്റവും കുറഞ്ഞ ബൗളിംഗ് ശരാശരിയുള്ള ബോളർ ഓസ്ട്രേലിയൻ താരമായിരുന്ന ജോർജ്ജ് ലോമാൻ ആണ്. '10.75' ശരാശരിയിൽ '112' വിക്കറ്റുകളാണ് അദ്ദേഹം നേടിയിട്ടുള്ളത് അവലംബം
ഇന്നത്തെ മലേഷ്യയിലെ മലാക്കാ കേന്ദ്രീകരിച്ച് നിലനിന്നിരുന്ന ഒരു മലായ് സുൽത്താനേറ്റായിരുന്നു മലാക്ക സുൽത്താനേറ്റ്.
(മലായ്: കെസുൽത്താനൻ മേലായു മേലക; ജാവി സ്ക്രിപ്റ്റ്: کسلطانن ملايو ملاک) പരമ്പരാഗത ചരിത്ര പ്രബന്ധത്തിലെ അടയാളങ്ങളിൽ ക്രി.
വർഷം 1400 ഇസ്‌കന്ദർ ഷാ എന്നും അറിയപ്പെടുന്ന പരമേശ്വര രാജാവിന്റെ (സിംഗപ്പൂർ രാജാവ്) കീഴിൽ സിംഗപുര സാമ്രാജ്യത്തിന്റെ സ്ഥാപക വർഷമായി കണക്കാക്കുന്നു.
പതിനഞ്ചാം നൂറ്റാണ്ടിൽ സുൽത്താനേറ്റിന്റെ ശക്തിയുടെ ഉന്നതിയിൽ, അതിന്റെ തലസ്ഥാനം അക്കാലത്തെ ഏറ്റവും പ്രധാനപ്പെട്ട ഒരു കേന്ദ്രമായി വളർന്നു.
മലയ് ഉപദ്വീപ് , റിയാവു ദ്വീപുകൾ , ഇന്നത്തെ ഇന്തോനേഷ്യയിലെ സുമാത്രയുടെ വടക്കൻ തീരത്തിന്റെ ഒരു പ്രധാന ഭാഗം എന്നിവ ഉൾക്കൊള്ളുന്ന പ്രദേശങ്ങൾവറെ ഈ സുൽത്താനേറ്റിൻറെ പ്രദേശ പരിധിയിൽപ്പെട്ടിരുന്നു.
തിരക്കേറിയ ഒരു അന്താരാഷ്ട്ര വ്യാപാര തുറമുഖമെന്ന നിലയിൽ, ഇസ്‌ലാമിക പഠനത്തിനും പ്രചാരണത്തിനുമുള്ള കേന്ദ്രമായി മലാക്ക ഉയർന്നുവന്നു.
മലായ് ഭാഷ, സാഹിത്യം, കല എന്നിവയുടെ വികസനം പ്രോത്സാഹിപ്പിക്കപ്പെട്ടു.
ദ്വീപസമൂഹത്തിലെ മലായ് സുൽത്താനേറ്റുകളുടെ സുവർണ്ണ കാലഘട്ടത്തെ ഇത് വിശേഷിപ്പിച്ചു.
അതിൽ ക്ലാസിക്കൽ മലയ് ഭാഷ മാരിടൈം തെക്കുകിഴക്കൻ ഏഷ്യയുടെ ഭാഷയായി മാറി.
ജാവി ലിപി സാംസ്കാരിക, മത, ബൗദ്ധിക കൈമാറ്റത്തിനുള്ള പ്രാഥമിക മാധ്യമമായി മാറി.
ഈ ബൗദ്ധികവും ആത്മീയവും സാംസ്കാരികവുമായ സംഭവവികാസങ്ങളിലൂടെയാണ് മലാക്കൻ യുഗം സാക്ഷിയായി ഈ പ്രദേശത്തെ മലയവൽക്കരണവും തുടർന്നുള്ള ഒരു ആലം മേലായുടെ രൂപീകരണത്തിലൂടെ മലായ് സംസ്കാരം തലമുറ വഴി കൈമാറിയത്.
1511-ൽ മലാക്കയുടെ തലസ്ഥാനം പോർച്ചുഗീസ് സാമ്രാജ്യത്തിന്റെ കീഴിലായതോടെ അവസാന സുൽത്താനായ മഹ്മൂദ് ഷായെ (റി. 1488–1511) തന്റെ സാമ്രാജ്യത്തിൽ നിന്ന് കൂടുതൽ ദൂരങ്ങളിലേക്ക് തിരിച്ചുപോകാൻ നിർബന്ധിതനാക്കി.
അവിടെ അദ്ദേഹത്തിന്റെ സന്തതികൾ ജോഹോർ , പെരക് എന്നീ പുതിയ ഭരണ രാജവംശങ്ങൾ സ്ഥാപിച്ചു.
സുൽത്താനേറ്റിന്റെ രാഷ്ട്രീയ സാംസ്കാരിക പാരമ്പര്യം ഇന്നും നിലനിൽക്കുന്നു.
നൂറ്റാണ്ടുകളായി മലായ്-മുസ്ലീം നാഗരികതയുടെ മാതൃകയായി മലാക്ക ഉയർത്തിപ്പിടിക്കുന്നു.
പത്തൊൻപതാം നൂറ്റാണ്ടിലും വ്യാപാരം, നയതന്ത്രം, ഭരണം എന്നീ സംവിധാനങ്ങൾ നിലനിന്നിരുന്നു.
മലയ രാജത്വത്തെക്കുറിച്ചുള്ള സമകാലിക ധാരണ രൂപപ്പെടുത്തുന്നതിൽ തുടരുകയും ചെയ്യുന്ന പരമാധികാരത്തെക്കുറിച്ചുള്ള വ്യക്തമായ മലായ് സങ്കൽപ്പമായ ദൗലത്ത് പോലുള്ള ആശയങ്ങൾ അവതരിപ്പിക്കുകയും ചെയ്തു.
മലാക്കയുടെ പതനത്തിലൂടെ മലായ് ദ്വീപസമൂഹത്തിൽ രാജ്യം ഒരു പുതിയ മുസ്‌ലിം സാമ്രാജ്യമായി ഉയർന്നുവന്നപ്പോൾ ബ്രൂണെയുടെ തുറമുഖങ്ങൾ ഒരു പുതിയ പ്രവേശന കേന്ദ്രമായി മാറുകയും അതിലൂടെ നേട്ടമുണ്ടാകുകയും ചെയ്തു.
ബ്രൂണൈയിലെ ഭരണാധികാരി ഇസ്‌ലാം മതം സ്വീകരിച്ചതിനുശേഷം പോർച്ചുഗീസ് അധിനിവേശത്തിൽ നിന്ന് പലായനം ചെയ്ത നിരവധി മുസ്‌ലിം വ്യാപാരികളെ ഇവിടം ആകർഷിച്ചു.
ചരിത്രം ആദ്യകാല അടിസ്ഥാനം
പതിനൊന്നാം നൂറ്റാണ്ടിൽ ചോള സാമ്രാജ്യം നടത്തിയ കടന്നാക്രമണങ്ങളുടെ പരമ്പര ഒരിക്കൽ ശ്രീവിജയയുടെ മഹത്ത്വകരമായ സാമ്രാജ്യത്തെ ദുർബലപ്പെടുത്തിയിരുന്നു.
പതിമൂന്നാം നൂറ്റാണ്ടിന്റെ അവസാനത്തോടെ, ഇതിനകം ഛിന്നഭിന്നമായ ശ്രീവിജയ, ജാവനീസ് രാജാവായ കെർതനേഗര സിങ്കസാരിയുടെ ശ്രദ്ധ പിടിച്ചുപറ്റി.
2006-ൽ സുമാത്രയെ കീഴടക്കാൻ പമലായു യുദ്ധയാത്ര നടത്തി.
2007 ആയപ്പോഴേക്കും സിംഹസാരി നാവിക യുദ്ധസേന ജംബിയെയും പാലെംബാങ്ങിനെയും വിജയകരമായി കൊള്ളയടിച്ചു.
ശ്രീവിജയയുടെ പിൻഗാമിയായ മലായു ധർമ്മസ്രയയെ മുട്ടുകുത്തിച്ചു.
2008-ൽ സിങ്കസാരിയുടെ പിൻഗാമിയായി മജപഹിത് ഈ പ്രദേശം ഭരിച്ചു.
മലായ് അന്നൽസ് പറയുന്നതനുസരിച്ച്, മഹാനായ അലക്സാണ്ടറിന്റെ പിൻ‌ഗാമിയെന്ന് അവകാശപ്പെടുന്ന പാലെംബാങ്ങിൽ നിന്നുള്ള ഒരു രാജകുമാരൻ ശ്രീ ത്രീ ബുവാന , 1299-ൽ കപ്പൽ കയറി തെമസെക്കിൽ വന്നിറങ്ങുന്നതിന് മുമ്പ് വർഷങ്ങളോളം ബിന്റാൻ ദ്വീപിൽ താമസിച്ചു.
ശ്രീവിജയയോടുള്ള വിശ്വസ്ത സേവനങ്ങൾക്ക് പേരുകേട്ട ഒറാങ് ലോട്ട് (സീ പീപ്പിൾ) ക്രമേണ അദ്ദേഹത്തെ സിംഗപുര എന്ന പുതിയ രാജ്യത്തിന്റെ രാജാവാക്കി.
ഇരുപത്തിയൊന്നാം നൂറ്റാണ്ടിൽ, പാക്സ് മംഗോളിക്ക കാലഘട്ടത്തോട് അനുബന്ധിച്ച് സിംഗപുര വികസിക്കുകയും ഒരു ചെറിയ വ്യാപാര സൈനികത്താവളത്തിൽ നിന്ന് യുവാൻ രാജവംശവുമായി ശക്തമായ ബന്ധമുള്ള അന്താരാഷ്ട്ര വ്യാപാര കേന്ദ്രമായി ഉയരുകയും ചെയ്തു.
അവലംബം കൂടുതൽ വായനയ്ക്ക് {{ citation }} : External link in | publisher= ( help ) {{ citation }} : | first= has generic name ( help ) ; External link in | publisher= ( help ) CS1 maint: multiple names: authors list ( link ) Description of the Starry Raft (1436) Xin Cha Shen Lan 星槎勝覽 {{ citation }} : | volume= has extra text ( help )
മലാക്കാ കടലിടുക്ക് ഇംഗ്ലീഷ് വിലാസം https://ml.wikipedia.org/wiki/Malacca_Strait
4°N 100°E ﻿ / ﻿ 4°N 100°E ﻿ / 4; 100 ﻿ ( Strait of Malacca ) ഇന്ത്യൻ മഹാസമുദ്രത്തിൽ മലയൻ ഉപദ്വീപിനും ഇന്തോനേഷ്യയിലെ സുമാത്ര ദ്വീപിനുമിടയിലുള്ള കടലിടുക്കാണ് മലാക്ക കടലിടുക്ക് .
ഇത് സുമാത്രയെ മലായ് പെനിസുലയിൽ നിന്ന് വേർ തിരിക്കുന്നു.
കിഴക്കൻ മേഖലയിലെ ഏറ്റവും തിരക്കുള്ള കപ്പൽപ്പാതയാണിത്.
ചൈനയെയും ഇന്ത്യയെയും സംബന്ധിച്ചിടത്തോളം വളരെ തന്ത്ര പ്രധാനമായ പാതയാണിത്.
93 ശതമാനം എണ്ണയും (പെട്രോളിയം) ചൈന ഇറക്കുമതി ചെയ്യുന്നത് ഗൾഫ് രാജ്യങ്ങളിൽ നിന്നാണ്.
ഈ എണ്ണ കപ്പലിൽ കൊണ്ടുപോകുന്നത് ശ്രീലങ്കയെ ചുറ്റി നിക്കോബാർ ദ്വീപിനടുത്തുകൂടി മലേഷ്യയ്ക്കും ഇൻഡൊനീഷ്യയ്ക്കും ഇടയിലുള്ള മലാക്കാ കടലിടുക്കിലൂടെ ചൈനയിലെ സിങ്ഗാങ് തുറമുഖത്തേക്കാണ് .
ചൈന ഇന്ത്യയ്‌ക്കെതിരെ ഒരു സൈനികസാഹസത്തിന് മുതിർന്നാൽ മലാക്കാ കടലിടുക്കിനെ നിയന്ത്രിക്കാനുള്ള ശേഷി കൈവരിക്കുന്നത് തന്ത്രപരമായി ഇന്ത്യയ്ക്ക് നേട്ടമായിരിക്കുമെന്ന് കരുതപ്പെടുന്നു.
അവലംബം ↑ പുറം കണ്ണികൾ Strait of Malacca എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചൈനാഭീഷണി മലാക്കാ കടലിടുക്കിനെ ലക്ഷ്യമിട്ട് ഇന്ത്യ വൻ സൈനിക സന്നാഹമൊരുക്കുന്നു Archived 2010-10-01 at the Wayback Machine .
World oil transit chokepoints Maritime Security in Southeast Asia: U.S., Japanese, Regional, and Industry Strategies ( National Bureau of Asian Research , November 2010) BBC News report on the increased security in the Straits "Going for the jugular" Report on the potential terrorist threat to the Straits.
From the Economist, requires subscription, in the print edition June 10, 2004 China builds up strategic sea lanes A report from the International Maritime Organisation on the implementation of a Straits "Marine Electronic Highway" - a series of technological measures to ensure safe and efficient use of the busy waters Archived 2010-07-06 at the Wayback Machine .
Malacca, Singapore, and Indonesia (1978) by Michael Leifer The Malacca Straits Research and Development Centre homepage Archived 2005-03-17 at the Wayback Machine .
Al-Jazeera: Malacca Strait nations plan air patrol Waterway To the World The Strategic Importance of the Straits of Malacca The Strategic Importance of the Straits of Malacca for World Trade and Regional Development Archived 2008-05-28 at the Wayback Machine .
AP: Singapore warns of terror threat in Malacca Strait, 2010-03-04
മലാന, ഹിമാചൽ പ്രദേശ്
ഹിമാചൽ പ്രദേശി ലെ ഒരു പുരാതന ഇന്ത്യൻ ഗ്രാമമാണ് മലാന.
പാർവതി താഴ്വാരത്തിനും വശത്തായി കുളു താഴ്വാരത്തിന്റെ വടക്കു-കിഴക്കായി ഒറ്റപെട്ടു കിടക്കുന്നു ഈ ഗ്രാമം.
ചന്ദ്രഖാനി, ദിയോട്ടിബ്ബ മലനിരകൾ ഈ ഗ്രാമത്തെ പുറം ലോകത്തു നിന്നും മറയ്ക്കുന്നു.
2,652 മീറ്റർ സമുദ്രത്തിനു മുകളിൽ സ്ഥിതി ചെയ്യുന്ന ഈ പ്രദേശം മലാന നദിക്കരയിൽ കിടക്കുന്ന ഒരു പീഠഭൂമി ആണ്.
കനാശി ഭാഷ സംസാരിക്കുന്ന പുരാതന മലാന വംശജർ ഇന്ന് ഏതാണ്ട് 1700ഓളം വരും.
ഐതിഹ്യ പ്രകാരം മലാനയിലെ ജനങ്ങൾ ആര്യന്മാരുടെ നേരിട്ടുള്ള തലമുറ ആണെന്നാണ് വിശ്വാസം.
മുഗൾ ഭരണ കാലത്തു അക്ബർ ചക്രവർത്തിക്ക് ഒരു അസുഖം വരികയും ഇവിടത്തെ ചികിത്സ കൊണ്ട് ഭേദം ആവുകയും ചെയ്തതിനാൽ അദ്ദേഹം ഇവിടുത്തക്കാരെ കരം കൊടുക്കുന്നതിൽ നിന്നും ഒഴിവാക്കുകയും അങ്ങനെ സ്വാതന്ത്ര്യം ലഭിക്കുകയും ചെയ്തു എന്ന് പറയപ്പെടുന്നു.
മറ്റൊരു വിശ്വാസം അലക്‌സാണ്ടർ ചക്രവർത്തിയുടെ സൈന്യത്തിന്റെ തലമുറകളാണ് ഈ ഗ്രാമം നിർമ്മിച്ചത് എന്നാണു.
മലാന ഹൈഡ്രോ പവർ കേന്ദ്രം ഈ പ്രദേശത്തെ ലോകത്തോട് കൂടുതൽ അടുപ്പിക്കുകയും പുതിയ വരുമാന മാർഗ്ഗം കൊണ്ട് വരികയും ചെയ്തു.
പുതിയ ഒരു പാത നിർമ്മിക്കുകയും അത് വഴി എളുപ്പത്തിലുള്ള ഒരു പ്രവേശനമാർഗ്ഗം ഈ ഗ്രാമത്തിലേക്ക് ഉണ്ടാവുകയും ചെയ്തു.
അതെ സമയം ഇത് പ്രദേശത്തിന്റെ പ്രകൃതി ഭംഗിക്ക് കോട്ടം വരുത്തി വച്ചു.
2008ൽ ഉണ്ടായ ഒരു തീ പിടുത്തത്തിൽ ഇവിടുത്തെ പല പ്രധാനപ്പെട്ട പാരമ്പര്യ കെട്ടിടങ്ങളും അമ്പലങ്ങളും കത്തി നശിച്ചു.
മലാനയിലെ ആൾക്കാർ സംസാരിക്കുന്ന ഭാഷ കനാശി/രക്ഷ് എന്നൊരു ഭാഷയാണ്.
, ഇത് അവിടുത്തുകാർക്കു മാത്രമേ മനസ്സിലാവൂ.
എത്നോലോഗ് എന്ന ഭാഷകളെ കുറിച്ചുള്ള പുസ്തകം ഇങ്ങനെ പ്രതിപാദിക്കുന്നു.
കനാശി, മലാനയിലെ ഭാഷ സമീപ പ്രദേശങ്ങളിലെ യാതൊരു ഭാഷയുമായും സാമ്യത പുലർത്തുന്നില്ല.
ഇത് സംസ്കൃതത്തിന്റെയും മറ്റു ടിബറ്റൻ ഭാഷകളുടെയും ഒരു സങ്കരമാണ്'.
അത് കൊണ്ട് തന്നെ ഈ ഭാഷയെ ഇൻഡോ-യൂറോപ്യൻ ഭാഷകളിൽ പെടുത്താതെ ടിബറ്റൻ-ബർമീസ് ഭാഷകളിൽ ആണ് പെടുത്തിയിരിക്കുന്നത് മാത്രവുമല്ല, ലാഹോൾ-സ്പിതി-കിന്നോർ പ്രദേശങ്ങളിലെ ടിബറ്റൻ-ബർമൻ ഭാഷകളുമായി സാമ്യവുമില്ല ഈ ഭാഷയ്ക്ക് അവലംബങ്ങൾ ↑ Malana : Shangrila in the Himalayas ↑ ↑ ↑ "About Malana" http://www.mykullumanali.com/malana/about-malana.html Archived 2011-03-20 at the Wayback Machine .
↑ {{ cite book }} : Check | url= value ( help ) CS1 maint: multiple names: authors list ( link ) ↑ Dr. Virendra Bangroo, "Malana: A Lost Utopia In The Himalayas," http://ignca.nic.in/nl002401.htm Archived 2017-12-14 at the Wayback Machine .
↑ Lewis, M. Paul (ed.), 2009.
മലാബോ
മലാബോ / m ə ˈ l ɑː b oʊ / (മുമ്പ്, സാന്താ ഇസബെൽ) ഇക്വറ്റോറിയൽ ഗ്വിനിയയുടെയും ബയോക്കോ നോർട്ടെ മേഖലയുടെയും തലസ്ഥാനമായ നഗരമാണ്.
മുമ്പ് ബുബിസ് എന്നറിയപ്പെട്ടിരുന്ന ബിയോക്കോ ദ്വീപിൻറെ വടക്കൻ തീരത്താണിതു സ്ഥിതിചെയ്യുന്നത്.
ഈ ദ്വീപ് യൂറോപ്യൻ കുടിയേറ്റക്കാരാൽ " ഫെർണാണ്ടോ പോ " എന്നു വിളിക്കപ്പെട്ടിരുന്ന തദ്ദേശീയ വാസികളായ " എറ്റുല "കളുടെ അധിവാസകേന്ദ്രമായിരുന്നു.
ഈ നഗരത്തിൽ ഏകദേശം187,302 ജനങ്ങൾ അധിവസിക്കുന്നു.
സ്പാനിഷ് ആണ് നഗരത്തിലേയും രാജ്യത്തേയും ഔദ്യോഗിക ഭാഷ.
മലസർ ഭാഷ
പാലക്കാട് , തൃശൂർ , ഇടുക്കി ജില്ലകളിൽ കണ്ടു വരുന്ന ആദിവാസി വിഭാഗമായ മലസർ ഉപയോഗിക്കുന്ന ഭാഷയാണ് മലസർ ഭാഷ .
നായാട്ടു വിഭാഗത്തിലെ  ഉദയാവർഗം ആണിവർ.
മലമലസർ, നാട്ടുമലസർ എന്നിങ്ങനെ രണ്ടു വിഭാഗം ഇവർക്കിടയിലുണ്ട്.
നാട്ടു മലസർക്കിടയിൽ കൊണ്ട് മലസർ എന്ന ഉപവിഭാഗവുമുണ്ട്.
മലയിൽ അലയുന്നവർ എന്ന അർത്ഥത്തിൽ ആവാം ഇവരെ മലസർ എന്ന് വിളിക്കുന്നത്.
തമിഴും മലയാളവും ഇടകലർന്ന ഒരു പ്രാചീന വകഭേദമാണ് മലസർ ഭാഷ.
പ്രത്യേകമായ ലിപികൾ ഉപയോഗത്തിലില്ല.
കേരള സർവ്വകലാശാല ഡോക്ടർ എസ് പ്രേമയുടെ നേതൃത്വത്തിൽ നടത്തിയ ഗവേഷണങ്ങളിൽ അപകടകരമാം വിധം വംശനാശം സംഭവിച്ചേക്കാവുന്ന ഭാഷയായി മലസർ ഭാഷയെ പട്ടികയിൽ ഉൾപ്പെടുത്തിയിട്ടുണ്ട്.
ഇന്നത്തെ കോയമ്പത്തൂർ ജില്ലയായ കൊങ്ങുനാട്ടിലെ ആദിമനിവാസികൾ തങ്ങളാണെന്ന് മലസർ വിശ്വസിക്കുന്നു.
ആദിവാസികളല്ലാത്ത കർഷകർക്കിടയിൽ ആനമല മലനിരകളുടെ താഴ്‌വരയിലാണ് മലസർ താമസിക്കുന്നത്.
അവരിൽ ചിലർ തമിഴും മലയാളവും അറിയുന്നവരാണ്.
മലാക്കിയുടെ പുസ്തകം
എബ്രായബൈബിളിന്റേയും ക്രിസ്ത്യാനികളുടെ പഴയനിയമത്തിന്റേയും ഭാഗമായ ഒരു രചനയാണ് മലാക്കിയുടെ പുസ്തകം .
ദൈർഘ്യം കുറഞ്ഞ 12 പ്രവചനഗ്രന്ഥങ്ങൾ അടങ്ങിയ "ചെറിയ പ്രവാചകന്മാർ" എന്ന വിഭാഗത്തിലെ അവസാനഗ്രന്ഥമായാണ് മിക്കവാറും ബൈബിൾ സംഹിതകളിൽ ഇതു കാണുന്നത്.
ബാബിലോണിലെ പ്രവാസത്തിനു ശേഷം യെരുശലേമിൽ യഹൂദരുടെ രണ്ടാം ദേവാലയത്തിന്റെ നിർമ്മാണം കഴിഞ്ഞ് ക്രി.
അഞ്ചാം നൂറ്റാണ്ടിലെങ്ങോ ഇതിന്റെ രചന നടന്നതായി കരുതപ്പെടുന്നു.
അനുഷ്ഠാനപരമായ മതാത്മകതയ്ക്കും മതവിശ്വാസത്തിന്റെ സാമൂഹികമാനത്തിനും തുല്യപ്രാധാന്യം കല്പിച്ച പ്രവാസാനന്തര യഹൂദപ്രവാചകപാരമ്പര്യത്തിന്റെ മാതൃകയായി ഈ രചന കണക്കാക്കപ്പെടുന്നു.
ഹഗ്ഗായിയുടേയും , സഖറിയായുടേയും പ്രവചനങ്ങൾക്കു ശേഷവും എസ്രാ - നെഹമിയാമാരുടെ പരിഷ്കരണങ്ങൾക്കു മുൻപുമായിരിക്കണം മലാക്കിയുടെ ദൗത്യത്തിന്റെ കാലം.
മലാക്കിയും എസ്രായും ഒരാൾ തന്നെയായിരുന്നു എന്നൊരു പാരമ്പര്യം ചില യഹൂദരചനകളിൽകാണാം.
തന്റെ കാലത്ത് ഈ വിശ്വാസം നിലവിലിരുന്നുവെന്ന് മലാക്കിയുടെ പുസ്തകത്തിനെഴുതിയ വ്യാഖ്യാനത്തിന്റെ ആമുഖത്തിൽ ജെറോം പറയുന്നു.
എബ്രായ പ്രവാചകപാരമ്പര്യത്തിലെ അവസാനത്തെ കണ്ണിയായ മലാക്കിയുടെ മരണത്തോടെ ദൈവത്തിന്റെ വിശുദ്ധാത്മാവ് ഇസ്രായേലിനെ വിട്ടുപോയി എന്ന് ബാബിലോണിയൻ താൽമൂദിൽ പറയുന്നു.
അപ്പോക്രിഫൽ ഗ്രന്ഥങ്ങളുടെ കാനോനികത അംഗീകരിക്കാത്ത പ്രൊട്ടസ്റ്റന്റുകളേപ്പോലുള്ള ക്രിസ്തീയ വിഭാഗങ്ങൾക്ക് ഈ കൃതി പഴയനിയമത്തിലെ ഏറ്റവും ഒടുവിലത്തെ രചനയാകുന്നു.
എബ്രായ ഭാഷയിൽ "എന്റെ ദൂതൻ" എന്നർത്ഥമുള്ള 'മലാഖി' എന്ന പേരിനെ ഗ്രന്ഥകാരന്റെ വ്യക്തിപരമായ നാമമെന്നതിനു പകരം അദ്ദേഹത്തിനു കിട്ടിയ ദൗത്യത്തിന്റെ വിശേഷണമായാണ് പല വ്യാഖ്യാതാക്കളും  കാണുന്നത്.
മലാക്കിയുടെ പുസ്തകം എബ്രായബൈബിളിന്റെ പ്രഖ്യാതമായ മസോറട്ടിക് പാഠത്തിൽ മൂന്നദ്ധ്യായങ്ങളും, പുരാതന ഗ്രീക്കു പരിഭാഷയായ സെപ്ത്വജിന്റ് , ജെറൊമിന്റെ ലത്തീൻ പരിഭാഷയായ വുൾഗാത്തെ, സുറിയാനി പരിഭാഷയായ പ്ശീത്താ എന്നിവയിൽ നാലദ്ധ്യായങ്ങളും അടങ്ങുന്നു.
എബ്രായബൈബിളിലെ പ്രവചനഗ്രന്ഥങ്ങളിൽ ഏറ്റവും ഗദ്യമയമായത് ഇതാണ്.
ആദ്യം സ്വന്തം നിലപാട് അവതരിപ്പിച്ചിട്ട്, ശ്രോതാക്കൾ ഉന്നയിച്ചേക്കാവുന്ന പ്രശ്നങ്ങൾ സ്വയം ഉന്നയിച്ച് അവയ്ക്കു മറുപടി പറഞ്ഞ ശേഷം ഒടുവിൽ ആദ്യനിലപാട് ആവർത്തിച്ചുറപ്പിക്കുന്ന മട്ടിലുള്ള ഇതിലെ അദ്ധ്യാപനശൈലി ഇതര പ്രവചനഗ്രന്ഥങ്ങളിൽ കാണാത്തതാണ്.
ചോദ്യോത്തരങ്ങൾ
ധാർമ്മികവും അനുഷ്ഠാനപരവും സാമൂഹികവുമായി വീഴ്ചകളുടെ പേരിൽ പ്രവാചകൻ ജനങ്ങളെ, പ്രത്യേകിച്ച് പൗരോഹിത്യത്തെ, നിശിതമായി വിമർശിക്കുന്നു.
ഈ വിമർശനത്തിനിടയിൽ ജനങ്ങളുടെ പേരിൽ ദൈവത്തോട് അദ്ദേഹം ഏതാനും ചോദ്യങ്ങൾ ഉന്നയിച്ച് അവയ്ക്കു സ്വയം മറുപടി പറയുന്നു.
ആ ചോദ്യങ്ങളും മറുപടികളും ഇങ്ങനെയാണ്:- ചോദ്യം ഉത്തരം എങ്ങനെയാണ് അങ്ങു ഞങ്ങളെ സ്നേഹിച്ചത്?
എസാവ് യഹൂദഗോത്രങ്ങളുടെ പൂർവികനായ യാക്കോബിന്റെ സഹോദരനായിരുന്നു.
എന്നിട്ടും ദൈവം യാക്കോബിനെ സ്നേഹിക്കുകയും എസാവിനെ വെറുക്കുകയും ചെയ്തു.
എസാവിന്റെ സന്തതികളായ ഏദോമിയരുടെ മലമ്പ്രദേശം അവിടുന്നു ശുന്യമാക്കി കുറുനരികൾക്കു വിട്ടുകൊടുത്തു.
എങ്ങനെയാണ് ഞങ്ങൾ അങ്ങയുടെ നാമത്തെ നിന്ദിച്ചതും ബലിപീഠത്തെ മലിനമാക്കിയതും?
കാഴ്ചയില്ലാത്തതും മുടന്തുള്ളതും രോഗം ബാധിച്ചതുമായ മൃഗങ്ങളെ കാഴ്ചയും ബലിയുമായി അർപ്പിച്ചുകൊണ്ട്.
അന്യജാതികൾക്കിടയിൽ പോലും സൂര്യോദയും മുതൽ അസ്തമയം വരെ ബഹുമാനിക്കപ്പെടുന്ന ദൈവത്തിന് ഇസ്രായേൽ ഒരു ബലിയും അർപ്പിക്കാതിരിക്കുകയായിരുന്നു ഭേദം.
തന്നെ ഈ വിധം അപമാനിക്കുന്ന പുരോഹിതരുടെ അനുഗ്രഹം കർത്താവ് ശാപമാക്കും.
അവരുടെ ബലിമൃഗങ്ങളുടെ ചാണകം അവരുടെ മുഖത്തു തേയ്ക്കും.
അങ്ങു ഞങ്ങളുടെ കാഴ്ചകളിൽ പ്രസാദിക്കുകയോ ബലികൾ സ്വീകരിക്കുകയോ ചെയ്യാത്തതെന്ത്?
കർത്താവിനെ  സാക്ഷി നിർത്തി സ്വീകരിച്ച യൗവനത്തിലെ ഭാര്യമാരോട് ഇസ്രായേൽക്കാർ അവിശ്വസ്തത കാണിക്കുന്നതു കൊണ്ട്.
വിവാഹമോചനത്തെ കർത്താവു വെറുക്കുന്നു.
ഏങ്ങനെയാണ് ഞങ്ങൾ കർത്താവിന് അസഹ്യത നൽകിയത്?
തിന്മപ്രവർത്തിക്കുന്നവൻ  കർത്താവിന്റെ മുൻപിൽ നല്ലവനാണ്, അവിടുന്നു അവനിൽ പ്രസാദിക്കുന്നു എന്നു പറയുകയും നീതിയുടെ ദൈവം എവിടെ എന്നു ചോദിക്കുകയും ചെയ്തുകൊണ്ട്.
എങ്ങനെയാണ് ഞങ്ങൾ അങ്ങയെ കൊള്ളചെയ്തത്?
കർത്താവിനു കൊടുക്കേണ്ട ദശാംശങ്ങളിലും കാഴ്ചകളിലും തന്നെ.
ദശാംശം മുഴുവൻ ദേവാലയത്തിലെ കലവറയിലേക്കു കൊണ്ടു വന്ന് അവിടെ ഭക്ഷണം നിറഞ്ഞാൽ കർത്താവ് സ്വർഗ്ഗകവാടങ്ങൾ തുറന്ന് ജനങ്ങൾക്കയി അനുഗ്രഹം വർഷിക്കും.
ഞങ്ങൾ അങ്ങേക്കെതിരായി സംസാരിച്ചതെങ്ങനെ?
ദൈവത്തെ സേവിക്കുന്നതു വ്യർത്ഥമാണെന്നു പറയുകയും, അവിടുത്തെ കല്പനകൾ പാലിക്കുകയും സൈന്യങ്ങളുടെ കർത്താവിന്റെ മുൻപിൽ വിലാപം ആചരിക്കുകയും ചെയ്യുന്നതുകൊണ്ട് എന്തു പ്രയോജനം എന്നു ചോദിക്കുകയും ചെയ്തു കൊണ്ട്.
കർത്താവിന്റെ ദിനം
മോശെയുടെ നിയമം പാലിക്കാനുള്ള ആഹ്വാനവും അന്ത്യകാലത്തെ കർത്താവിന്റെ ദിനത്തിനായി ജനത്തെ ഒരുക്കാൻ പൂർവപ്രാവാചകനായ ഏലിയായെ വീണ്ടും അയക്കുമെന്നുള്ള വാഗ്ദാനവും അവതരിപ്പിച്ചാണ് മലാക്കിയുടെ പുസ്തകം സമാപിക്കുന്നത്.
ഏലിയാപ്രവാചകൻ മരിക്കാതെ ഉടലോടെ സ്വർഗ്ഗത്തിലേക്ക് എടുക്കപ്പെടുകയാണുണ്ടായതെന്ന വിശ്വാസമായിരിക്കണം അന്ത്യനാളുകളിലേയ്ക്ക് ജനത്തെ ഒരുക്കാൻ വരുന്ന പ്രവാചകനായി അദ്ദേഹത്തെ സങ്കല്പിക്കാൻ കാരണമായത്.